
Ehitusloa andmine ehitise täielikuks lammutamiseks (Tehase tn 4//6) 
1. ASJAOLUD JA MENETLUSE KÄIK
17.12.2015.a Narva Linnavalitsuse korralduse vastuvõtmiseks laekus Narva Gate OÜ poolt ehitusloa taotlus (dok. reg nr. 620/1-16) Tehase tn 4//6 hoone (ehr kood 118009051) lammutamiseks. 11.01.2015.a ehitusprojekt läbi vaatas arhitektuuri- ja planeerimise osakond ning esitas märkused:
· Seletuskirjas puuduvad ehitusgeodeetiliste uurimistööde andmed (töö nimetus, töö tegija, töö tegemise aeg, registreeringu number ning kuupäev.

· Geodeetilisel alusplaanil puudub registreeringu number ning kuupäev. Tuletame meelde, et geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Vastavalt Narva Linnavalitsuse 13.08.2014 määruse nr 25 “Geodeetiliste mõõdistus- ja uurimistööde tegemise kord” § 9 punktile 1 ehitusprojekti aluseks kasutatav mõõdistustöö võib olla kuni kahe aasta vanune.

21.01.2016.a Narva Gate OÜ esindaja esitas ehitusjärelevalve osakonda garantiikirja (dok. reg nr. 338/1-12.2), milles seletab et lammutustööde piirkonnas peale aastal 2007 mõõdistamist mingeid rekonstrueerimis- ega ehitamistöid ei toimunud, ning garanteerib peale lammutustööde lõpetamist teha ehitusjärgne kontrollmõõdistamine. 

Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
3.1. Anda ehitusluba Tehase tn 4//6 hoone (ehr kood 118009051) täielikuks lammutamiseks vastavalt ehitusprojektile (töö nr 15082601).
3.2. Kohustada Narva Gate OÜ tööde lõpetamisel esitada Arhitektuuri- ja Linnaplaneerimise Ametile ehitusjärgne kontrollmõõdistamine.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

